AFP: 101-åring skal være funnet i live
AFP hevder at mannen ble dratt levende ut av ruinene, og Sky News refererer nå til en angivelig bekreftelse fra polititjenestemannen Arun Kumar Singh. Det tyske nyhetsbyrået DPA skrev tidligere søndag at tre personer på mirakuløst vis var funnet i live åtte dager etter katastrofen, basert på opplysninger fra en nepalesisk politimann.De tre ha blitt funnet rundt seks mil vest for hovedstaden Kathmandu, i landsbyen Kerabari i Sindhupalchowk-distriktet. Mens det først ble meldt at begge redningsaksjonene fant sted søndag, er dette senere trukket tilbake. Nå hevdes det at 101-åringen ble reddet lørdag, mens AFP skrivet at det er usikkerhet rundt når de tre andre skal ha blitt berget. Søndag steg det bekreftede dødstallet etter jordskjelvet til 7000. Samtidig varslet Nepals finansminister, Ram Sharan Mahat, at tallet kan være langt høyere. – Det finnes fortsatt landsbyer hvor vi vet at alle husene er ødelagt, men som vi ennå ikke har greid å komme fram til. Etterskjelvene har ikke avtatt, og vi venter at det endelige dødstallet vil bli langt høyere, sier finansminister Ram Sharan Mahat. Natt til lørdag norsk tid sa Nepals innenriksminister at håpet om å finne overlevende var ute. De norske redningsarbeiderne fra NORSAR bekreftet at arbeidet var gått over i en ny fase - hvor hovedfokuset var medisinsk hjelp og leting etter omkomne.
Samtidig som det offisielle dødstallet har passert 7000, verserer det søndag flere historier om at overlevende skal være funnet i live. Nå rapporterer nyhetsbyrået AFP om et angivelig funn av en 101 år gammel mann.